open-index/open-wikipedia-markdown huggingface dataset:
Համզա Բաքիր

**Մուհամմետ Համզա Բաքիր** (, ), թուրք հունահռոմեական ոճի ըմբիշ, 2025 թվականի Եվրոպայի առաջնության արծաթե մեդալակիր։

## Կարիերա
2018 թվականի մայիսին հաղթել է Սկոպիեյում կայացած կադետների Եվրոպայի առաջնությունում։ 2021 թվականի օգոստոսին Ուֆայում, կիսաեզրափակչում հաղթելով ռուս Արմեն Չոլոքյանին և եզրափակչում ադրբեջանցի Սարհան Մամեդովին, դարձել է աշխարհի պատանեկան առաջնության հաղթող։ 2022 թվականի հուլիսին հաղթեցլ է Թունիսում կայացած վարկանիշային մրցաշարում։ 2023 թվականի մարտի կեսերին Բուխարեստում բրոնզե մեդալ է նվաճել մինչև 23 տարեկան մարզիկների Եվրոպայի առաջնությունում։ 2023 թվականի հոկտեմբերի վերջին Տիրանայում, եզրափակչում հաղթելով ուկրաինացի Միխայիլ Վիշնևեցկուն, դարձել է մինչև 23 տարեկան մարզիկների աշխարհի առաջնության հաղթող։

2024 թվականի մայիսին Բաքվում բրոնզե մեդալ է նվաճել Մ23 տարեկանների աշխարհի առաջնությունում։ 2024 թվականի հուլիսի սկզբին հայտնի է դարձել, որ ծանր քաշային կարգում Թուրքիայի ազգային հավաքականի թիվ մեկ հավակնորդ Ռըզա Քայալփը բաց կթողնի Փարիզի Օլիմպիական խաղերը հակադոպինգային կանոնների խախտման պատճառով։ Փոխարենը մրցաշարին մասնակցելու էր Համզա Բաքիրը:

2025 թվականի ապրիլին Բրատիսլավայում կայացած Եվրոպայի առաջնությունում 130 կգ քաշային կարգում նվաճել է արծաթե մեդալ։ Եզրափակիչ գոտեմարտում պարտվել է ռուս Սերգեյ Սեմենովին։

## Նվաճումներ
* Եվրոպայի կադետների ըմբշամարտի առաջնություն 2018՝  
* Կադետների ըմբշամարտի աշխարհի առաջնություն 2018՝ 
* Ըմբշամարտի Եվրոպայի պատանեկան առաջնություն 2019՝ 
* Ըմբշամարտի աշխարհի պատանեկան առաջնություն 2019՝ 
* Ըմբշամարտի Եվրոպայի պատանեկան առաջնություն 2021՝ 
* Ըմբշամարտի աշխարհի պատանեկան առաջնություն 2021՝ 
* Եվրոպայի Մ23 ըմբշամարտի առաջնություն 2023՝ 
* Մ23 ըմբշամարտի աշխարհի առաջնություն 2023 - 
* Մ23 ըմբշամարտի աշխարհի առաջնություն 2024` 
* Ըմբշամարտի Եվրոպայի առաջնություն 2025՝ 

## Ծանոթագրություններ

Կատեգորիա:Թուրք ըմբիշներ
Կատեգորիա:Ստամբուլ քաղաքում ծնվածներ
Սերգեյ Սեմյոնով

**Սերգեյ Վիկտորովիչ Սեմյոնով** (, ), ռուս հունահռոմեական ոճի ըմբիշ, 2018 թվականի պատանիների աշխարհի չեմպիոն։ Օլիմպիական խաղերի կրկնակի բրոնզե մեդալակիր, 2024 և 2025 թվականի Եվրոպայի չեմպիոն, 2017 թվականի աշխարհի գավաթակիր, 2017 թվականի մինչև 23 տարեկանների աշխարհի չեմպիոն։

2020 թվականին Սերբիայի Բելգրադ քաղաքում կայացած անհատական ըմբշամարտի աշխարհի առաջնությունում նվաճել է ոսկե մեդալ մինչև 130 կգ քաշային կարգում։ 2021 թվականի մարտին որակավորվել է եվրոպական որակավորման մրցաշարում՝ մասնակցելու 2020 թվականի ամառային Օլիմպիական խաղերին Տոկիոյում։ Նվաճել է բրոնզե մեդալներից մեկըց մինչև 130 կգ քաշային կարգում։

Ռումինիայի Բուխարեստ քաղաքում կայացած ըմբշամարտի Եվրոպայի 2024 թվականի առաջնությունում նվաճել է ոսկե մեդալ մինչև 130 կգ քաշային կարգում։ Եզրափակչում հաղթել է թուրք Ռըզա Քայալփին։ Մասնակցել է 2024 թվականի ըմբշամարտի Եվրոպայի օլիմպիական որակավորման մրցաշարին, որը տեղի է ունեցել Բաքվում և վաստակել է անհատ չեզոք մարզիկների քվոտային տեղ 2024 թվականի ամառային օլիմպիական խաղերի համար։

## Պարգևներ
* «Հայրենիքին մատուցած ծառայությունների համար» 2-րդ աստիճանի շքանշան (2016 թվականի օգոստոսի 25)՝ *Ռիո դե Ժանեյրոյում (Բրազիլիա) 2016 թվականի XXXI օլիմպիադայի խաղերում բարձր սպորտային նվաճումների համար, հաղթանակի կամքի և վճռականության դրսևորում*
* «Հայրենիքին մատուցած ծառայությունների համար» 1-ին աստիճանի շքանշան (2021 թվականի օգոստոսի 11)՝ *հայրենական սպորտի զարգացման գործում մեծ ավանդի, բարձր սպորտային նվաճումների, հաղթանակի կամքի, ամրության և վճռականության համար, որը դրսևորվել է 2020 թվականին Տոկիոյում (Ճապոնիա) XXXII օլիմպիադայի խաղերում*
* «Ռազմական համագործակցության ամրապնդման համար» մեդալ (2021 թվականի օգոստոսի 14)

## Ծանոթագրություններ

## Արտաքին հղումներ
* 
* 

Կատեգորիա:2016 թվականի Ամառային օլիմպիական խաղերի բրոնզե մեդալակիրներ
Կատեգորիա:2020 թվականի Ամառային օլիմպիական խաղերի բրոնզե մեդալակիրներ
Կատեգորիա:«Հայրենիքին մատուցած ծառայությունների համար» շքանշանի 1-ին աստիճանի մեդալով պարգևատրվածներ
Կատեգորիա:Ըմբշամարտի աշխարհի առաջնության մեդալակիրներ
Կատեգորիա:Ռուս ըմբշամարտիկներ
Կատեգորիա:Ռուսաստանի սպորտի վաստակավոր վարպետներ
162-րդ (թյուրքական) հետևակային դիվիզիա (Վերմախտ)

**162-րդ (թյուրքական) հետևակային դիվիզիա** (), Երկրորդ համաշխարհային պատերազմի ժամանակաշրջանում Նացիստական Գերմանիայի ցամաքային զորքերի մարտավարական զորամիավորում: Կազմավորվել է 1943 թվականի մայիսի 23-ին:

## Դիվիզիայի մարտական ուղին
Դիվիզիան Վերմախտի գերագույն գլխավոր հրամանատարության կողմից կազմավորվել է 1943 թվականի մայիսին Գլխավոր նահանգապետության տարածքում (մինչպատերազմական Լեհաստանի հարավարևելյան մասում) ԽՍՀՄ-ի թյուրքալեզու քաղաքացիներից՝ գերիներից և Կարմիր բանակից փախուստի դիմածներից (ադրբեջանցիներից ու միջինասիացիներից՝ ուզբեկներից, ղազախներից, թուրքմեններից, ղրղզներից, որոնց, ընդհանրացված կերպով, թուրք էին անվանում): Դիվիզիան, որ կազմված էր ադրբեջանական 5 և թուրքեստանյան 6 հետևակային ու հրետանային ստորաբաժանումներից, արևելյան լեգեոններից (Ostlegionen) ամենամեծն էր: Դիվիզիայի ամբողջ սպայակազմը և կրտսեր հրամանատարական կազմի մեծամասնությունը Գերմանիայի քաղաքացիներ էին:

1943 թվականի աշնանը դիվիզիան տեղակայվել է Իտալիայում:

1944 թվականին հակահիտլերյան կոալիցիայի՝ ամերիկա-բրիտանական զորքերի դեմ մարտեր է մղել Ռիմինիի շրջանում, 1945 թվականին՝ Բոլոնիայի ու Պադովայի շրջաններում: Օգտագործվել է նաև Իտալիայում Դիմադրության շարժումը ճնշելու նպատակով (Սպեցիայի և Վալ դի Տարոյի մերձակայքում): 1945 թվականի մայիսին դիվիզիան զենքը վայր է դրել ու հանձնվել բրիտանական զորքերին: Յալթայի կոնֆերանսում ձեռք բերված պայմանավորվածության համաձայն՝ բրիտանացիները գերված զինվորականներին հանձնել են Խորհրդային Միությանը, որտեղ նրանք դատապարտվել են քսան տարվա ուղղիչ աշխատանքների:

## Դիվիզիայի կազմը
* 303-րդ հետևակային գունդ
* 314-րդ հետևակային գունդ (հրամանատար՝ Իսրաֆիլ բեյ)
* 329-րդ հետևակային գունդ
* 236-րդ հրետանային գունդ
* հակատանկային հրետանային դիվիզիոն
* հետախուզական գումարտակ
* սակրավորական գումարտակ
* կապի գումարտակ

## Դիվիզիայի հրամանատարներ
* 1943 թվականի մայիսից — գեներալ-մայոր Օսկար ֆոն Նիդերմայեր
* 1944 թվականի մայիսի 21-ից— գեներալ-լեյտենանտ Ռալֆ ֆոն Հայգենդորֆ

## Պատերազմական ոճիրներ
Դիվիզիայի մասնակցությամբ պատերազմական մի շարք ոճիրներ են կատարվել Իտալիայում: Մասնավորապես՝ 1945 թվականի հունվարին Էմիլիա-Ռոմանիայում առնվազն քառասուն խաղաղ բնակիչ է սպանվել:

## Ծանոթագրություններ

## Գրականություն
* Georg Tessin: *Verbände und Truppen der Deutschen Wehrmacht und Waffen-SS im Zweiten Weltkrieg 1939—1945*. Biblio-Verlag, Bissendorf 1973, ISBN 3-7648-0871-3

## Արտաքին հղումներ
* 

Կատեգորիա:1943 հիմնադրումներ Գերմանիայում
Կատեգորիա:Երկրորդ համաշխարհային պատերազմի Գերմանիայի դիվիզիաներ
Կատեգորիա:Վերմախտ
Միքայել Թումանյանց

**Միքայել Թումանյանց** (հայտնի է նաև Միքայել Թումանով անունով, հունիսի 1, 1818 թ․, Խելթուբան, Գորիի շրջան - 1875 թ․), հայազգի պետական, հասարակական գործիչ, բանաստեղծ, հրապարակախոս, թարգմանիչ, թատերագետ։

## Կենսագրական տվյալներ
Միքայել Թումանյանցը ծնվել է Գորիի շրջանի Խելթուբան գյուղում։ Հայրը՝ Բիրթվել Թումանյանցը, Քարթլի-Կախեթի թագավորությունում եղել է պետական գործիչ, Հերակլ 2-րդի, ապա նրա որդու՝ Գեորգի 12-րդի պալատական քարտուղարն ու խորհրդականը։ Ուսումը ստացել է Թիֆլիսի գիմնազիայում։ Այնուհետև անցել է պետական ծառայության։ 

Աշխատել է ռուսական և վրացական պարբերականներում որպես հրապարակախոս, գրաքննադատ։ Ակտիվորեն աջակցել է վրաց թատրոնի հիմնադրմանը։

Միքայել Թումանյանը եղել է բանաստեղծ։ Առաջինն է Ալեքսանդր Պուշկինի ստեղծագործությունները վրացերեն թարգմանել։ 

Ամուսնացած էր իշխանուհի Ելիզավետա Էնիկոլոպյանցի հետ։ Ուներ դուստր՝ Անաստասիան, ով ամուսնացել էր վրացի հրապարակախոց Գ․Ծերեթելու որդու հետ և հիմնադրել Ջէջէլի ամսագիրն ու Կվալի շաբաթաթերթը։ Միքայել Թումանյանցի որդիները՝ Գևորգը, Վասիլին և Կոստանտինը նույնպես զբաղվել են հրապարակախոսական գործունեությամբ, վրացական ու ռուսական մամուլում հանդես եկել հրապարակումներով։ Իշխան Գևորգ Թումանյանցի շնորհիվ Կովկասում ներդրվում է Զեմստվո (տեղական ինքնակառավարման մարմինների ձև Ռուսական կայսրությունում)։ Նրա աշխատանքի արդյունքում Թիֆլիսում հիմնադրվում է միջնակարգ մասնագիտական կրթություն տվող հաստատություն։

## Մահ և հիշատակ
Միքայել Թումանյանցը մահացել է 1875 թվականին։ Թաղվել է Թիֆլիսի Խոջիվանքի հայկական գերեզմանոցում։ Այնտեղ է թաղվել նաև նրա կինը՝ Ելիզավետա Էնիկոլոպյանցը։ 

1937-1938 թվականներին Խոջիվանքի գերեզմանատան ոչնչացմամբ ավերվել է նաև Միքայել Թումանյանցի ու նրա կնոջ գերեզմանները, տապանաքարերն ու աճյուններն անհետ կորել են։

## Ծանոթագրություններ

 
Կատեգորիա:1818 ծնունդներ
Կատեգորիա:1875 մահեր
Կատեգորիա:Խոջիվանքի գերեզմանատանը թաղվածներ
Կատեգորիա:Հայ բանաստեղծներ
Կատեգորիա:Հայ թարգմանիչներ
Կատեգորիա:Հայ թատերական գործիչներ
Կատեգորիա:Հայ հրապարակախոսներ
Կատեգորիա:Հայ հասարակական գործիչներ
Կատեգորիա:Հայ պետական գործիչներ
Կատեգորիա:Հայ թատերագետներ
Միլիցա Ջուրջևիչ-Ստամենկովսկի

**Միլիցա Ջուրջևիչ-Ստամենկովսկի** (. ), սերբ քաղաքական գործիչ, սերբական ազգայնական «Զավետնիկի» կուսակցության առաջնորդ, խորհրդարանի պատգամավոր, 2022 թ. համապետական ընտրություններում երկրի նախագահի թեկնածու, 2024 թվականից՝ ընտանիքի և ժողովրդագրության նախարար:

## Կենսագրություն
Ավարտել է Բելգրադի առաջին գիմնազիան, այնուհետև սովորել է Բելգրադի համալսարանի քաղաքագիտության ֆակուլտետում: Հանդես է եկել որպես ծայրահեղ ազգայնական բողոքի ցույցերի առաջնորդ՝ ընդդիմանալով 2008 թվականին Կոսովոյի անկախության հռչակմանը, Ռադովան Կարաջիչի ու Ռատկո Մլադիչի ձերբակալություններին, ինչպես նաև սերբ ռազմական հանցագործների նկատմամբ միջազգային քրեական դատարանի կայացրած վճիռներին: Մասնակցել է նաև Մեծ Բրիտանիայի նախկին վարչապետ Թոնի Բլերի այցի դեմ և Սերբիայի ու ՆԱՏՕ-ի միջև նյութատեխնիկական ապահովման՝ լոգիստիկայի ոլորտում համագործակցության մասին համաձայնագրի վավերացման դեմ բողոքի ցույցերի կազմակերպմանը:

Նա մի քանի անգամ անհաջող մասնակցել է խորհրդարանական ընտրություններին՝ պատգամավորության թեկնածու առաջադրվելով իր կուսակցության կողմից։ Մասնակցել է նաև 2022 թվականի նախագահական ընտրություններին, քվեարկության առաջին փուլում ստացել ձայների ավելի քան 4%-ը և 8 թեկնածուների մեջ զբաղեցրել հինգերորդ տեղը։ Այդ նույն տարում դարձել է Բելգրադի քաղաքային ժողովի՝ սկուպշչինայի խորհրդական, ինչպես նաև Սերբիայի Հանրապետության Ազգային ժողովի՝ Սկուպշչինայի պատգամավոր։ Որպես խորհրդարանի անդամ՝ նա եղել է սերբական սփյուռքի գործերիերի հանձնաժողովի նախագահը, Կոսովոյի և Մետոխիայի հարցերով կոմիտեի փոխնախագահը և ՀԱՊԿ Խորհրդարանական վեհաժողովում Սերբիայի պատվիրակության անդամներից մեկը։ 2024 թվականի մայիսին նա Միլոշ Վուչևիչի կառավարությունում նշանակվել է ընտանիքի և ժողովրդագրության նախարար։

## Անձնական կյանք
Ամուսնացած է քաղաքական գործիչ Ստեֆան Ստամենկովսկու հետ։ 2023 թվականի հունիսին արտամարմնային բեղմնավորման միջոցով ունեցել է երկու որդի՝ Վուկաշինին և Ստրախինյային։

## Ծանոթագրություններ

## Արտաքին հղումներ
* zavetnici.rs

Կատեգորիա:Սերբիայի քաղաքական գործիչներ
Մադլեն Յանոգի

**Մադլեն Ֆաթիմա Մարիա Յանոգի** (, ), շվեդացի ֆուտբոլիստուհի, իտալական «Ֆիորենտինա» ակումբի և Շվեդիայի հավաքականի հարձակվող։

## Ակումբային կարիերա
### Շվեդիա
Մադլեն Յանոգին ֆուտբոլային կարիերան սկսել է իր հայրենի քաղաքի «Ֆալչյոպինգ» ակումբում, որը 2010 թվականին հանդես էր գալիս Շվեդիայի կանանց երկրորդ կարևորագույն լիգայում (Էլիտէտան)։ Նա իր առաջին գոլը խփել է 2011 թվականի օգոստոսի 24-ին «Սիլսայի» դեմ հաղթական խաղում (3:0):

2014 թվականին Յանոգին տեղափոխվել է «Մալբակեն», որի հետ իր առաջին մրցաշրջանում հաղթել է Էլիտետտանը։ Նա հաջորդ երկու տարիներն անցկացրել է Դամալլսվենսկանի առաջին դիվիզիոնում «Մալբակենի» կազմում, իսկ 2016 թվականի վերջում թիմի՝ լիգայից դուրս մնալուց հետո տեղափոխվել է «Պիտեո»։ Յանոգին 2018 թվականին դարձել է Շվեդիայի չեմպիոն նրա կազմում, ակումբի համար այս տիտղոսը առաջինն էր պատմության մեջ։

### «Վոլֆսբուրգ»
2019 թվականի դեկտեմբերին Յանոգին մեկուկես տարվա պայմանագիր է կնքել գերմանական Բունդեսլիգայի չեմպիոն «Վոլֆսբուրգի» հետ:

## Կարիերա հավաքականում
Յանոգին իր դեբյուտը կատարեց Շվեդիայի կանանց հավաքականում 2019 թվականի հունվարի 22-ին՝ 61-րդ րոպեին փոխարինման դուրս գալով Հարավային Աֆրիկայի դեմ անգոլ ոչ-ոքիում։ Իր առաջին միջազգային գոլը նա խփեց 2019 թվականի մայիսի 31-ին Հարավային Կորեայի դեմ ընկերական խաղում, որը դարձավ հաղթական և միակ գոլը։ Յանոգին ընդգրկվել էր Շվեդիայի հավաքականի կազմում 2019 թվականի աշխարհի առաջնությունում, որտեղ նա գոլ խփեց Չիլիի դեմ խաղի վերջնամասում՝ 81-րդ րոպեին փոխարինման դուրս գալով և իր գոլով հաշիվը դարձնելով 2:0։ Նա մասնակցել է 2019 թվականի աշխարհի առաջնության երեք խաղերին, բոլոր երեք դեպքում էլ դուրս գալով փոխարինման։

## Անձնական կյանք
Մադլեն Յանոգին ծնվել և մեծացել է Ֆալչյոպինգում։ Նրա մայրը շվեդ է, իսկ հայրը՝ Մալիից, ինչը նրան դարձնում է աֆրիկյան արմատներ ունեցող առաջին խաղացողը շվեդական կանանց հավաքականի պատմության մեջ։ Թե՛ Մադլենը, թե՛ նրա քույր Վիկտորիան անվանակոչվել են Շվեդական թագավորական ընտանիքի արքայադուստրերի պատվին:

## Ձեռքբերումներ
**Մալբակկեն**
* Էլիտետտան: 2014

**Պիտեո**
* Շվեդիայի չեմպիոնուհի: 2018

**Համմարբյու**
* Շվեդիայի չեմպիոնուհի: 2023
* Շվեդիայի գավաթակիր: 2022/23

## Ծանոթագրություններ

 
Կատեգորիա:Շվեդ ֆուտբոլիստներ
Կատեգորիա:Կանանց ֆուտբոլի հարձակվողներ
Կատեգորիա:Շվեդիայի հավաքականի ֆուտբոլիստներ
Կատեգորիա:Ֆիորենտինայի ֆուտբոլիստներ
Կատեգորիա:Վոլֆսբուրգի ֆուտբոլիստներ
Կատեգորիա:2019 ՖԻՖԱ-ի կանանց աշխարհի գավաթի խաղարկության մասնակիցներ
Կատեգորիա:2020 թվականի Ամառային օլիմպիական խաղերի արծաթե մեդալակիրներ
Հրթիռային հարձակում Սումիի վրա

Ուկրաինա ռուսական ներխուժման ժամանակ ռուսական ուժերը 2025 թվականի ապրիլի 13-ի առավոտյան երկու բալիստիկ հրթիռ են արձակել Սումի քաղաքի կենտրոնի ուղղությամբ, ինչի հետևանքով զոհվել է 34 մարդ, այդ թվում՝ երկու երեխա, վիրավորվել է 117 մարդ: Հարձակումը տեղի է ունեցել Ծաղկազարդի օրը: Հարձակման ենթարկվեց Սումիի պետական համալսարանի Կոնգրեսի կենտրոնը, որը հաճախ օգտագործվել է որը հաճախ օգտագործվել է երեխաների հետ պարապմունքների համար։ Հարվածից փողոցներից մեկում հրդեհ է բռնկվել։

## Ծանոթագրություններ

Կատեգորիա:Ռուսաստանի ներխուժումն Ուկրաինա (2022)
Կատեգորիա:2025 Ուկրաինայում
Անգելինա Տոպիչ

**Անգելինա Տոպիչ** (. ), սերբ թեթևաթլետուհի. մասնագիտացել է բարձրացատկ մարզաձևում: Եվրոպայի 2024 և 2025 թվականների մարզադահլիճային առաջնությունների արծաթե, 2022 թվականի առաջնության բրոնզե մեդալակիր է (մարզական այդ նվաճումը ձեռք է բերել 17 տարեկան հասակում՝ դառնալով Եվրոպայի բոլոր առաջնությունների ամենաերիտասարդ մեդալակիր մարզուհին): Այդ նույն տարում մինչև 18 և մինչև 20 տարեկանների հնգամարտի ազգային ռեկորդներ է սահմանել: Երեք անգամ նվաճել է Սերբիայի չեմպիոնուհու տիտղոսը (2021—2023): 2021 թվականին դարձել է նաև Սերբիայի մարզադահլիճային առաջնության հաղթող: Նրան է պատկանում բարձրացատկի ազգային ռեկորդը՝ 1,97 մ (2023), որը նաև աշխարհի մինչև 18 տարեկանների ռեկորդ է:

## Կենսագրություն
Ծնվել է 2005 թվականի հուլիսի 26-ին Սերբիայում: Ծնողները պրոֆեսիոնալ թեթևաթլետներ են. հայրը՝ Դրագուտին Տոպիչը բարձրացատկի Եվրոպայի չեմպիոն է եղել (ընդ որում՝ այդ տիտղոսը նվաճել է դեռահաս տարիքում՝ 1990 թ.), մասնակցել 6 ամառային օլիմպիական խաղերի, մայրը՝ Բիլյանան, մասնակցել է եռացատկի մրցումների:

Անգելինան 2018 թվականից հանդես է եկել խոշոր մրցումներում: 2021 թվականին դարձել է Սերբիայի բացօթյա և մարզադահլիճային առաջնությունների չեմպիոնուհի:

2022 թվականին աշխարհի մարզադահլիճային առաջնությունում գրավել է 9-րդ տեղը:

## Հիմնական արդյունքներ

## Մրցանակներ
* Եվրոպայի լավագույն երիտասարդ մարզուհի (Պյոտր Նուրովսկու անվան մրցանակ)
* *Եվրոպայի «Տարվա թեթևաթլետուհի»*, 2023 թ.

## Ծանոթագրություններ

## Արտաքին հղումներ
* Профил Ангелине Топић на сајту ИААФ
* Профил на сајту european-athletics.com
* Ангелина Топић оборила државни рекорд Србије, Политика, 2. 6. 2022.
Նիհաթ Մամեդլի

**Նիհաթ Զահիդ օղլու Մամեդլի** (, ), ադրբեջանցի հունահռոմեական ոճի ըմբիշ, Ադրբեջանի հավաքականի անդամ, աշխարհի չեմպիոն և Եվրոպայի կրկնակի չեմպիոն (2024 և 2025 թվականներ), 2023 թվականի Եվրոպայի առաջնության բրոնզե մեդալակիր, 2022 թվականի Եվրոպայի առաջնության բրոնզե մեդալակիր։

## Կենսագրություն
2019 թվականի հունիսին Մամեդլին հաղթել է Եվրոպայի երիտասարդական առաջնությունում։ Նույն թվականի հուլիսին դարձել է Բաքվի ամառային եվրոպական պատանեկան օլիմպիական փառատոնի բրոնզե մեդալակիր և երիտասարդ տղամարդկանց շրջանում աշխարհի չեմպիոն։

2021 թվականին Նիհաթ Մամեդլին Գերմանիայում կայացած Եվրոպայի պատանեկան առաջնությունում և Ռուսաստանում կայացած աշխարհի պատանեկան առաջնությունում նվաճել է բրոնզե մեդալ։

2022 թվականի մարտին Բուլղարիայում դարձել է Եվրոպայի չեմպիոն մինչև 23 տարեկան ըմբիշներից։ Նույն թվականի հունիսին բրոնզե մեդալ է նվաճել Մատեո Պելիկոնեի հուշամրցաշարում և Իտալիայում 2022 թվականի Եվրոպայի մինչև 20 տարեկանների ըմբշամարտի առաջնությունում։ 2022 թվականի օգոստոսին Բուլղարիայում կայացած ըմբշամարտի աշխարհի մինչև 20 տարեկանների առաջնությունում կրկին նվաճել է բրոնզը։ Նույն թվականի հոկտեմբերին Իսպանիայում մինչև 23 տարեկան ըմբիշների աշխարհի առաջնությունում նվաճել է արծաթե մեդալ։

2023 թվականի ապրիլին Զագրեբում կայացած Եվրոպայի առաջնությունում նվաճել է բրոնզե մեդալ՝ երրորդ տեղի համար պայքարում հաղթելով 2020 թվականի Եվրոպայի չեմպիոն հայազգի Գևորգ Ղարիբյանին։

2024 թվականի ըմբշամարտի Եվրոպայի առաջնությունում դարձել է չեմպիոն։

2025 թվականի ապրիլին Բրատիսլավայում կայացած Եվրոպայի առաջնությունում ոսկե մեդալ է նվաճել 60 կգ քաշային կարգում։ Եզրափակիչ գոտեմարտում հաղթել է սերբ Գեորգի Տիբիլովին։

## Ծանոթագրություններ

Կատեգորիա:Ադրբեջանցի ըմբիշներ
Կատեգորիա:Ըմբշամարտի Եվրոպայի չեմպիոններ
Կատեգորիա:Ըմբշամարտի աշխարհի առաջնության մեդալակիրներ
Մինա Կարաջիչ

**Վիլհելմինա "Մինա" Կարաջիչ-Վուկոմանովիչ** (. ), ծնունդով ավստրիացի, սերբ նկարչուհի և գրող:

## Կենսագրություն
Ծնվել է Վիեննայում. սերբ անվանի մտավորական Վուկ Կարաջիչի և ավստրուհի Անա Մարիա Կրաուսի 7-րդ զավակն էր: Վաղ հասակից սկսած՝ լավ կրթություն է ստացել. սովորել է գրել-կարդալ գերմաներեն, ֆրանսերեն, իտալերեն, սերբերեն, անգլերեն: Նկարել սովորել է ավստրիացի նկարիչ Ֆրիդրիխ Շիլխերի ղեկավարությամբ, գիտելիքներն ու հմտությունները զարգացրել՝ այցելելով պատկերասրահներ ու թանգարաններ Վիեննայում, Վենետիկում, Դրեզդենում, Բեռլինում:

1850-ական թվականների սկզբներին սերբական ժողովրդական բանաստեղծություններ է թարգմանել գերմաներեն և 1852 թվականին հրատարակել *Gusle, Serbische Nationallieder* վերնագրով: 1854 թվականին էլ լույս է ընծայել իր հոր կողմից ժողովված սերբական հեքիաթների ու առածների գերմաներեն թարգմանությունների *Volksmarchen der Serben* ժողովածուն՝ Յակոբ Գրիմի նախաբանով:

1858 թվականին Մինան ամուսնացել է Ալեքսա Վուկոմանովիչի հետ, 1859 թվականին լույս աշխարհ բերել իրենց միակ որդուն՝ Յանկոյին: Վերջինս երեք ամսական է եղել, երբ հայրը ծանր հիվանդության պատճառով մահացել է:

Մինա Կարաջիչը վախճանվել է 65 տարեկան հասակում, Վիեննայում:

## Նկարներ

Մինա Կարաջիչի նկարները ժամանակագրական առումով կարելի է բաժանել երկու խմբի. առաջինում այն նկարներն են, որոնք ստեղծվել են կլասիցիզմի ազդեցությամբ, երկրորդում՝ ռոմանտիզմի ազդեցությամբ ստեղծվածները: Նրա լավագույն աշխատանքներից են հետևյալները.
* Ինքնանկար
* Եղբոր՝ Դմիտրիի դիմանկարը
* Սպիտակ գլխարկով ծեր կինը
* Մարկո Կրալևիչի դիմանկարը
* Marko Kraljevic sa šestopercem
* Պատանի սևամորթը
* Չեռնոգորցին
* Հույն հերոսը
* Բոսնիացին
* Աղջիկը՝ կարմիր վզնոցով
* Գործված շրջազգեստով աղջիկը
* Կնոջ դիմանկար
* Երկարամազ ծերունին
* Մորուքով երիտասարդը

## Ծանոթագրություններ

## Արտաքին հղումներ
* http://www.politika.rs/scc/clanak/407911/Mina-zenski-soko

Կատեգորիա:Ավստրիացի կին գրողներ
Կատեգորիա:Ավստրիացի նկարչուհիներ
Կատեգորիա:Կին արվեստագետներ
Կատեգորիա:Նկարչուհիներ
Կատեգորիա:Սերբ կին գրողներ
Կատեգորիա:Սերբ նկարիչներ
Ժելյանա Զովկո

**Ժելյանա Զովկո** (; ), Բոսնիա-Հերցեգովինա և խորվաթ դիվանագետ և քաղաքական գործիչ։ «Խորվաթիայի ժողովրդավարական համագործակցության» անդամ: 2016 թվականից Եվրոպական խորհրդարանի պատգամավոր:

## Կենսագրություն
Գերազանցությամբ բակալավրի աստիճան է ստացել Հյուսիսային Լոնդոնի համալսարանում՝ ֆրանսերենի ուսուցչի մասնագիտությամբ։ Ստացել է ֆրանսերեն լեզվի մագիստրոսի աստիճան։

1999-2001 թվականներին աշխատել է Բոսնիա և Հերցեգովինայի նախագահության խորվաթ անդամի գրասենյակում որպես հասարակայնության հետ կապերի պատասխանատու, 2002 - 2004 թվականներին՝ գրասենյակի ղեկավար։

2004 - 2008 թվականներին` Բոսնիա և Հերցեգովինայի ռեզիդենտ դեսպան Ֆրանսիայում և միաժամանակ ՅՈՒՆԵՍԿՕ-ում մշտական ներկայացուցիչ Փարիզում և ոչ ռեզիդենտ դեսպան Ալժիրում, Մոնակոյում, Անդորրայում և Թունիսում։ 2007 - 2015 թվականներին ՅՈՒՆԵՍԿՕ-ի հետ կապերի պետական հանձնաժողովի անդամ։

2008 - 2011 թվականներին` Բոսնիա և Հերցեգովինայի ռեզիդենտ դեսպան Իսպանիայում և միաժամանակ Համաշխարհային զբոսաշրջային կազմակերպությանը կից մշտական ներկայացուցիչ Մադրիդում և ոչ ռեզիդենտ դեսպան Մարոկկոյում։

2012 - 2015 թվականներին Բոսնիա և Հերցեգովինայի նախարարների խորհրդի նախագահ Նիկոլա Շպիրիչի արտաքին գործերի գծով խորհրդական։

2015 թվականի մայիսից մինչև 2016 թվականի հոկտեմբերը եղել է Իտալիայում Բոսնիա և Հերցեգովինայի դեսպանը ՄԱԿ-ի պարենի և գյուղատնտեսության կազմակերպության, Պարենի համաշխարհային ծրագրի և Գյուղատնտեսության զարգացման միջազգային հիմնադրամի մշտական ներկայացուցիչ Հռոմում և ոչ ռեզիդենտ դեսպան Մալթայում և Սան Մարինոյում։

## Քաղաքական կարիերա
2012-2015 թվականներին եղել է Բոսնիա և Հերցեգովինայում «Խորվաթիայի ժողովրդավարական համագործակցության» միջազգային քարտուղար։

Առաջադրվել է 2013 թվականին Խորվաթիայում կայացած Եվրախորհրդարանի ընտրություններում, առաջինը Եվրամիությանը Խորվաթիայի անդամակցությունից հետո և 2014 թվականի հաջորդ ընտրություններին «Խորվաթական ժողովրդավարական համագործակցության» գլխավորած կոալիցիայից։

Եվրախորհրդարանի պատգամավոր է դարձել 2016 թվականին՝ Եվրախորհրդարանից Խորվաթիայի կառավարություն Անդրեյ Պլենկովիչի և Դավոր Իվո Շտիրի հեռանալուց հետո։ Առաջին անգամ ընտրվել է «Խորվաթիայի Ժողովրդավարական համագործակցությունից» 2019 թվականի ընտրություններում և վերընտրվել 2024 թվականի ընտրություններում։

«Եվրոպական ժողովրդական կուսակցություն» խմբակցության փոխնախագահ է, արտաքին հարաբերությունների և ձկնորսության կոմիտեի անդամ։

## Պարգևներ
2012 թվականին Իսպանիայի թագավոր Խուան Կառլոս I-ը Ժելյանա Զովկոյին պարգևատրել է Ռազմական արժանիքների շքանշանի Մեծ սպիտակ խաչով։

## Ծանոթագրություններ

Կատեգորիա:Խորվաթիայի կին քաղաքական գործիչներ
Գուրբան Գուրբանով

**Գուրբան Օսման օղլու Գուրբանով** (,), 82 կգ քաշային կարգում հանդես եկող հունահռոմեական ոճի ադրբեջանցի ըմբիշ։ Եվրոպայի չեմպիոն (2025), մեծահասակների Ադրբեջանի չեմպիոն (2024), մեծահասակների Ադրբեջանի առաջնության բրոնզե մեդալակիր (2023), զինվորականների աշխարհի չեմպիոն (2023), մինչև 23 տարեկան մարզիկների Եվրոպայի կրկնակի չեմպիոն 2023, 2024), մինչև 23 տարեկան մարզիկներիաշխարհի չեմպիոն։

## Կենսագրություն
Գուրբան Օսման օղլու Գուրբանովը ծնվել է 2002 թվականի հունվարի 28-ին Քյուրդեմիրի շրջանի Մուրադխան գյուղում։ Ըմբշամարտով սկսել է զբաղվել հայրենի գյուղում 8 տարեկանից։

2017 թվականի սեպտեմբերին Գուրբանովը Հունաստանում կայացած ըմբշամարտի աշխարհի պատանեկան առաջնությունում (մինչև 42 կգ քաշային կարգ) նվաճել է ոսկե մեդալ։

2018 թվականի մայիսին Սկոպյեում կայացած ըմբշամարտի Եվրոպայի պատանեկան առաջնությունում (մինչև 45 կգ քաշային կարգ) նվաճել է բրոնզե մեդալ։

2019 թվականի հուլիսին Գուրբանովը Բաքվում կայացած ամառային եվրոպական պատանեկան օլիմպիական փառատոնում նվաճել է ոսկե մեդալ։

2022 թվականի հունիսին Գուրբանովը երկրորդ տեղն է զբաղեցրել մինչև 20 տարեկան մարզիկների աշխարհի առաջնությունում, որն անցկացվել է Հռոմում (մինչև 72 կգ քաշային կարգ)։

2022 թվականի օգոստոսին հաղթել է Սոֆիայում կայացած Մ20 տարեկանների աշխարհի առաջնությունում (մինչև 72 կգ քաշային կարգ)։

2022 թվականի հոկտեմբերին Գուրբանովը հաղթել է մինչև 23 տարեկան մարզիկների աշխարհի առաջնությունում, որն անցկացվել է Իսպանիայի Պոնտեվեդրա քաղաքում (մինչև 72 կգ քաշային կարգ)։

2023 թվականի մարտին Գուրբանովը հաղթել է Բուխարեստում կայացած Եվրոպայի Մ23 առաջնությունում՝ եզրափակչում հաղթելով ուկրաինացի ըմբիշ Իրֆան Միրզոևին (72 կգ քաշային կարգ)։

2023 թվականին Գուրբանովը զինվորական ծառայություն է անցել Բերձոր քաղաքում, ինչի պատճառով ստիպված է եղել բաց թողնել Տիրանայում կայանալիք աշխարհի մինչև 23 տարեկանների առաջնությունը։ 2023 թվականի նոյեմբերին Բաքվում կայացած աշխարհի ռազմական առաջնությունում Գուրբանովը 72 կգ-ի փոխարեն հանդես է եկել 77 կգ քաշային կարգում: Այս մրցաշարում Գուրբանովը գրավել է առաջին տեղը։

2023 թվականի դեկտեմբերին Գուրբանովը, հանդես գալով Նեֆթչի ակումբի համար, նվաճել է բրոնզե մեդալ Ադրբեջանի առաջնությունում մեծահասակների մեջ (մինչև 82 կգ քաշային կարգ)։

2024 թվականի մայիսին Գուրբան Գուրբանովը հաղթել է Բաքվում մինչև 23 տարեկան մարզիկների Եվրոպայի առաջնությունում (մինչև 82 կգ քաշային կարգ)։

2024 թվականի հոկտեմբերին Գուրբանովը մասնակցել է Տիրանայում կայացած ըմբշամարտի աշխարհի առաջնությանը, որտեղ 82 կգ քաշային կարգում բրոնզե մեդալի համար պայքարում պարտվել է թուրք Ահմեդ Յըլմազին։

## Ծանոթագրություններ

Կատեգորիա:Ադրբեջանցի ըմբիշներ
Կատեգորիա:Ըմբշամարտի Եվրոպայի չեմպիոններ
Գելա Բոլկվաձե

**Գելա Բոլկվաձե** ( , ), վրացի հունահռոմեական ոճի ըմբիշ, 2022, 2024 և 2025 թվականների Եվրոպայի առաջնությունների մեդալակիր։ 2018 թվականի երիտասարդների աշխարհի չեմպիոն։

## Կենսագրություն
Բոլկվաձեն ծնվել է 1995 թվականին Վրաստանում։ 2012 թվականից նա հանդես է գալիս ըմբշամարտի միջազգային խոշոր մրցումներում։

2016 թվականին Բուլղարիայի Ռուսե քաղաքում կայացած 75 կգ քաշային կարգում դարձել է երիտասարդների Եվրոպայի չեմպիոն։ 2018 թվականին ոսկե մեդալ է նվաճել Բուխարեստում կայացած աշխարհի երիտասարդական առաջնությունում։

2022 թվականին Բուդապեշտում կայացած Եվրոպայի առաջնությունում, հանդես գալով 82 կգ քաշային կարգում, նվաճել է արծաթե մեդալի։ Չեմպիոնական տիտղոսի համար պայքարում պարտվել էադրբեջանցի Ռաֆիկ Հուսեյնովին։

2023 թվականին Ալեքսանդրիայում հաղթել է Գրան պրի մրցաշարում։ 2024 թվականին Նիցցայում հաղթել է Գրան պրին։

2024 թվականի Եվրոպայի առաջնությունում, որը տեղի է ունեցել Բուխարեստում 82 կգ քաշային կարգում նվաճել է բրոնզե մեդալ։ Երրորդ տեղի համար պայքարուա հաղթել է բուլղարացի՝ Հայկ Մնացականյանին։

2025 թվականի ապրիլին Բրատիսլավայում կայացած Եվրոպայի առաջնությունում 82 կգ քաշային կարգում նվաճել է բրոնզե մեդալ։ Երրորդ տեղի համար պայքարում հաղթել է հայ Սամվել Գրիգորյանին։

## Ծանոթագրություններ

 
Կատեգորիա:Ըմբշամարտի աշխարհի առաջնության մեդալակիրներ
Կատեգորիա:Վրացի ըմբշամարտիկներ
Պատանի ապստամբի հուշարձան

**Պատանի ապստամբի հուշարձան** (լեհերեն՝ *Mały Powstaniec*, բառացի թարգմանած՝ *Փոքրիկ ապստամբը*), հուշարձան՝ ի հիշատակ Վարշավայի 1944 թվականի ապստամբությանը մասնակցած լեհ երեխաների: Գտնվում է Լեհաստանի մայրաքաղաք Վարշավայի հին քաղաքամասի ավերակների մոտ՝ Պոդվալե փողոցի վրա:

Հուշարձանը մարմնավորում է ավտոմատավոր մի պատանու, ով չափից մեծ սաղավարտ է կրում: Թեև վարկած է տարածվել, որ հուշարձանը պատկերում է Անտեկ Ռոզպիլաչին, իրականում այն չի կերպավորում որևէ կոնկրետ երեխայի: Սաղավարտն ու ինքնաձիգը ոճավորված են գերմանականի նմանությամբ. դրանով ցույց է տրված, որ ապստամբները գերմանացիների դեմ գործածել են նրանցից խլած զենքն ու այլ միջոցները: Սաղավարտը շրջանակող կարմիր ու սպիտակ գոտիները խորհրդանշում են Լեհաստանի դրոշը:

Արձանի հեղինակը Եժի Յառնուշևիչն է: Նա դեռ 1946 թվականին էր պատրաստել արձանի դիզայնը, որի նմանությամբ տարիներ շարունակ արձանիկներ են պատրաստվել ու նվիրվել կամ վաճառվել: Եվ միայն տասնամյակներ անց լեհ սկաուտները՝ խարցերները, հավաքել են արձանի կերտման համար անհրաժեշտ ամբողջ գումարը: Հանդիսավոր բացումը տեղի է ունեցել 1983 թվականի հոկտեմբերի 1-ին: Վարագույրն իջեցրել է սրտաբան պրոֆեսոր Եժի Շվիդերսկին, ով, լինելով 14-ամյա մի պատանի, որպես սուրհանդակ (ծածկանունը՝ "Լյուբիչ") մասնակցել էր Վարշավայի ապստամբությանը «Արմիա Կրայովա»-ի «Գուստավ» ստորաբաժանման կազմում: Արձանի համար ֆոն է ծառայում դրա հետնամասում գտնվող աղյուսե պատը, որին փակցված հուշատախտակի վրա փորագրված են «Վարշավյան երեխաներ» երգի հետևյալ  տողերը. "Warszawskie dzieci, pójdziemy w bój - za każdy kamień twój, stolico damy krew" (Քո զավակներն ենք, Վարշավա՛, քեզ համար կբռնվենք մարտի, քո ամեն մի քարի համար մեր արյունը չենք խնայի):

## Պատկերասրահ

File:Pomnik małego powstańca w Warszawie.jpg|
File:Pomnik malego powstanca.jpg|
File:Tablica Pomnik Małego Powstańca w Warszawie.JPG|
File:Sala Małego Powstańca MPW 04.JPG|
Monument to "Mały Powstaniec" ("Little partisan") in Warsaw.png|Լեհ սկաուտների՝ խարցերների երդման արարողություն հուշարձանի մոտ


## Տես նաև
* Վարշավայի ապստամբություն
* Արմիա Կրայովա
* Վարշավայի ապստամբության թանգարան

## Ծանոթագրություններ

## Գրականություն
* Wiesław Głębocki: Warszawskie pomniki. Warszawa: Wydawnictwo PTTK „Kraj”, s. 104–106
* Irena Grzesiuk-Olszewska: Warszawska rzeźba pomnikowa. Warszawa: Wydawnictwo Neriton, 2003, s. 152–153.

## Արտաքին հղումներ
* 
* Denkmal (polnisch)

Կատեգորիա:Երկրորդ համաշխարհային պատերազմի հուշարձաններ
Կատեգորիա:Վարշավայի հուշարձաններ
Նեյթ Կեշ

**Նեյթան «Նեյթ» Կեշ** (), ամերիկացի անիմատոր, սցենարիստ և ռեժիսոր: Ավելի հայտնի է իր «Սպունգ Բոբ Քառակուսի Տաբատ», «Արկածային ժամանակ», «Սուպերփոքրիկներ» և «Ցանկապատից այն կողմ» անիմացիոն սերիալների վրա աշխատանքներով:

## Կենսագրություն և կարիերա
Նեյթան Կեշը ծնվել է 1976 թվականի մարտի 31-ին ԱՄՆ-ի Յուտ նահանգում: Ավարտել է Կալիֆոռնիական արվեստի համալսարանը 2003 թվականին:

Կեշը սկսել է իր կարիերան 26 տարեկանում, 2002 թվականին՝ «Սիմփսոններ» անիմացիոն սերիալով, որպես կերպարների դիզայներ: Ավելի ուշ նա սկսեց աշխատել «***Cartoon Network Studios***» ընկերությունում, «Սուպերփոքրիկներ» և «Իմ ընկեր կապիկը» անիմացիոն սերիալների վրա, որպես կադրավորման նկարիչ և սցենարիստ: Դրանցից հետո Կեշը աշխատանքի է անցնում «Nickelodeon Animation Studio»-ում, միանալով «Սպունգ Բոբ Քառակուսի Տաբատ» անիմացիոն սերիալի նկարահանող անձնակազմին, որտեղ աշխատում է 2006-ից մինչև 2011 թվականը: **Nickelodeon***-*ից հեռանալուց հետո Նեյթը սկսում է իր աշխատանքը Պենդլտոն Ուորդի «Արկածային ժամանակ» անիմացիոն սերիալի վրա, որպես ռեժիսոր և գլխավոր կադրավորող:

Անիմացիոն սերիալի հինգերորդ սեզոնի ընթացքում Քեշը լքեց նախագիծը և որպես ռեժիսոր գնաց «Ցանկապատից այն կողմ» անիմացիոն սերիալ։ Նեյթը նաև առաջադրվել է «Էմմի» մրցանակի՝ անիմացիոն ծրագրում լավագույն ռեժիսուրայի համար։

Ներկա պահին նա աշխատում է «Warner Bros. Animation»-ում:

## Ֆիլմագրություն
### Հեռուստատեսություն

### Ֆիլմեր

## Ծանոթագրություններ

Կատեգորիա:Ամերիկացի մուլտիպլիկատորներ
Կատեգորիա:Ամերիկացի սցենարիստներ
Կատեգորիա:Ամերիկացի պրոդյուսերներ
Կատեգորիա:Ամերիկացի ռեժիսորներ
Ջանսու Բեքթաշ

**Ջանսու Բեքթաշ** (, ), թուրք մարզուհի, ծանրամարտուհի, Եվրոպայի եռակի չեմպիոն 2023, 2024 և 2025 թվականներին, 2022 թվականի Եվրոպայի և 2023 թվականի աշխարհի առաջնության մեդալակիր, 2021 թվականի երիտասարդների աշխարհի չեմպիոն։

## Կենսագրություն
Բեքթաշը ծնվել է Գիրեսունում։

2021 թվականի մայիսին Ուզբեկստանում անցկացված ծանրամարտի աշխարհի երիտասարդական առաջնությունում Ջանսու Բեկթաշը դարձել է աշխարհի չեմպիոն՝ 45 կգ քաշային կարգում հաղթելով երկու վարժությունում՝ գրանցելով 154 կգ ընդհանուր արդյունք։

2022 թվականի հունական Կրետե կղզու Հերակլիոնում անցկացված ծանրամարտի պատանիների աշխարհի առաջնությունում  հրում վարժությունում ոսկե մեդալ է նվաճել,հրելով 85 կգ, իսկ երկամարտում՝ արծաթե մեդալ՝ 150 կգ արդյունքով:

2022 թվականի մայիսին Տիրանայում կայացած Եվրոպայի առաջնությունում թուրք մարզիկը հանդես է եկել 45 կգ քաշային կարգում։ Երկամարտում ունեցել է 153 կգ արդյունք և նվաճել արծաթե մեդալ:

Երևանում 2023 թվականի Եվրոպայի առաջնությունում թուրքուհին հաղթել է 45 կգ քաշային կարգում։

Սաուդյան Արաբիայում, որտեղ անցկացվել է 2023 թվականի ծանրամարտի աշխարհի առաջնությունը, 45 կգ քաշային թուրք մարզուհին երկամարտի 162 կգ արդյունքով նվաճել է աշխարհի առաջնության բրոնզե մեդալը։ Նա նաև երկու փոքր բրոնզե մեդալ է նվաճել տարբեր վարժություններում։

2024 թվականի փետրվարին Սոֆիայում կայացած Եվրոպայի առաջնությունում թուրքուհին երկամարտի 163 կգ արդյունքով նվաճել է ոսկե մեդալ։ Պոկում վարժությունում եղել է առաջինը (75 կգ), իսկ հրումում՝ երկրորդը (88 կգ)։

2025 թվականին Քիշնևում կայացած Եվրոպայի առաջնությունում երկամարտի 166 կգ արդյունքով նվաճել է ոսկե մեդալ։ Եղել է երկրորդը թե՛ պոկում, թե՛ հրում վարժություններում:

## Նվաճումներ
**Աշխարհի առաջնություն**

; Եվրոպայի  առաջնություն

## Ծանոթագրություններ

Կատեգորիա:Ծանրամարտի Եվրոպայի չեմպիոններ
Կակեյբո

**Կակեյբո** , խնայողության ճապոնական մեթոդ։ Այս բառը կարող է թարգմանվել որպես «տնային տնտեսության մատյան» և նախատեսված է տնային տնտեսության ֆինանսները կառավարելու համար:Կակեյբոն տարբերվում է կառուցվածքով, բայց հիմնական գաղափարը նույնն է։ Ամսվա սկզբին *կակեյբոի* օգտագործողը գրանցում է տվյալ ամսվա եկամուտներն ու անհրաժեշտ ծախսերը և սահմանում խնայողության որոշակի ցանկալի ցուցանիշ։ Այնուհետև օգտատերն ամեն օր գրանցում է իր սեփական ծախսերը, հաշվում դրանց հանրագումարը յուրաքանչյուր շաբաթվա վերջում, ապա ամսվա վերջում։ Ամսվա վերջում ընդհանուր ծախսերի ամփոփումը գրանցվում է մատյանում։ Սեփական սպառողական վարքի վերաբերյալ իրազեկությունը բարձրացնելու նպատակով ծախսերից և եկամուտներից բացի գրանցվում են նաև մտքերն ու դիտարկումները։ Կակեյբոն կարելի է ինչպես գնել, այնպես էլ պատրաստել ինքնուրույն:

## Պատմություն
Կակեյբոն մշակել է ճապոնացի լրագրող Մոտոկո Հանին, որն էլ առաջին Կակեյբոն հրատարակել է կանանց ամսագրում 1904 թվականին։

## Հիմնական հասկացություններ
Ամբողջ մեթոդը հիմնված է չորս հիմնական հարցերի վրա.

* Որքա՞ն է կազմում եկամուտը
* Որքա՞ն պետք է խնայել
* Որքա՞ն է ծախսվում
* Ինչպե՞ս բարելավել

Բացի այդ, ծախսերը կարելի է բաժանել չորս կատեգորիաների.

* Առաջին անհրաժեշտության ապրանքներ (օրինակ՝ սնունդ, հագուստ, բնակարանի վարձ)
* Ոչ առաջնային անհրաժեշտության ապրանքներ (օրինակ՝ պատվիրած սնունդ)
* Մշակույթային (օրինակ՝ թանգարաններ, գրքեր)
* Չնախատեսված (օրինակ՝ բժշկի այցելություն)

## Ծանոթագրություններ

Կատեգորիա:1904 հայտնություններ
Կատեգորիա:Հաշվապահություն
Կատեգորիա:Տնային տնտեսությունների ֆինանսներ
Կատեգորիա:Ֆինանսներ
Ջեսիկա Սամուելսոն

**Ջեսիկա Մարի Սամուելսոն** (, ), շվեդ ֆուտբոլիստ, «Ռուսենգորդի» և Շվեդիայի հավաքականի պաշտպան։ Հանդես է գալիս ձախ և աջ պաշտպանների դիրքերում։

## Ակումբային կարիերա
Կարիերան սկսել է «Սմեդբյուում», 2010 թվականին այնտեղից տեղափոխվել է «Լինչյոպինգ» և կնքել եռամյա պայմանագիր, սակայն հետագայում մեկ տարի վարձավճարով անցկացրել է «Սմեդբյուում»։ 2011 թվականին երկարաձգել է պայմանագիրը «Լինչյոպինգում»՝ իր տեղը գրավելով հիմնական կազմում։ 2013/2014 մրցաշրջանում վարձավճարով հանդես է եկել ավստրալիական «Մելբուռն Վիկտորիի» կազմում, 2014 թվականին դարձել Է Ավստրալիայի տարվա ֆուտբոլիստ։ Լոնդոնի «Արսենալի» հետ պայմանագիր է կնքել 2017 թվականի օգոստոսի 18-ին։

## Կարիերա հավաքականում
2011 թվականի նոյեմբերի 22-ին նորամուտն է նշել Կանադայի դեմ խաղում (պարտություն 1:2)։ 2013 թվականի Եվրոպայի առաջնությանը նախապատրաստվելու համար մարզիչ Պիա Սունդհագեն հրավիրել է ազգային հավաքական։ 2013 թվականի Եվրոպայի առաջնության բրոնզե մեդալակիր, 2016 թվականի Օլիմպիական խաղերի արծաթե մեդալակիր։

## Նվաճումներ
### Ակումբային

* Ավստրալիայի չեմպիոն՝ 2013/2014 (Մելբուռն Վիկտորի)
* Շվեդիայի գավաթի գավաթակիր՝ 2013/2014, 2014/2015 (Լինչոպինգ), 2021/2022 (Ռուսենգորդ)
* Շվեդիայի Սուպերգավաթի գավաթակիր՝ 2010 (Լինչոպինգ)

### Հավաքականում
* Մինչև 19 տարեկան աղջիկների Եվրոպայի չեմպիոն՝ 2012
* Եվրոպայի առաջնության բրոնզե մեդալակիր՝ 2013
* Ամառային օլիմպիական խաղերի արծաթե մեդալակիր՝ 2016

## Ծանոթագրություններ

## Արտաքին հղումներ
* Профиль на сайте Шведского футбольного союза 
* Статистика на сайте Шведского футбольного союза 
* Профиль на сайте «Линчёпинга» 

 
Կատեգորիա:2016 թվականի Ամառային օլիմպիական խաղերի արծաթե մեդալակիրներ
Կատեգորիա:Արսենալի ֆուտբոլիստներ
Կատեգորիա:Կանանց ֆուտբոլի պաշտպաններ
Կատեգորիա:Շվեդիայի հավաքականի ֆուտբոլիստներ
Սպարկի (թութակ)

**Սպարկի Ուիլյամս** (1954-1962), խոսող ալիքավոր թութակ, որի պատմությունը ոգեշնչել է բրիտանացի Մայքլ Նայմանին և գերմանացի Կարստեն Նիկոլային ստեղծել օպերա, որի պրեմիերան կայացել է 2009 թվականի մարտին Բեռլինում։ Հաղորդվում է, որ նրա բառապաշարը կազմված է եղել ավելի քան 500 բառից և 8 մանկական երգից, նա մեծ ճանաչում է ձեռք բերել Մեծ Բրիտանիայում այն բանից հետո, երբ նրա կերպարը հայտնվել է *Capern* թռչնի կերի փաթեթավորման վրա, ինչպես նաև նրա կատարած երգերի ձայնագրության թողարկման արդյունքում, որը վաճառվել է 20,000 օրինակով։ Սպարկիի սատկելուց հետո նրա մարմնից խրտվիլակ են պատրաստել, որն այժմ ցուցադրվում է Նյուքասլի Հենքոկի թանգարանում։

## Կյանք
Թութակը ծնվել և մեծացել է հյուսիսարևելյան Անգլիայում և պատկանել է Մեթի Ուիլյամս անունով մի կնոջ, որն ապրում էր Նյուքասլ քաղաքի մոտակայքում գտնվող Ֆորեստ Հոլլ գյուղում: Հենց վերջինս էլ սովորեցրել էր արտասանել բառերը: Հաղորդվում է, որ բառերի և արտահայտությունների պաշարը հսկայական էր թութակի համար, և 1958 թվականի հուլիսին երեքուկես տարեկանում շահել է BBC-ի անցկացրած խոսող թռչունների միջազգային մրցույթը: Նրա խոսքային ունակությունները նկատի ունենալով՝ նրան թույլ չեն տվել մասնակցել հերթական նման մրցույթին, որպեսզի հնարավորություն ընձեռվի մյուս թռչուններին, քանի որ ակնհայտ էր, որ մյուս թռչունները չեն կարող մրցել նրա հետ։

Սպարկին օգնություն է ստացել *Capern*-ից, որը արտադրում էր թռչունների կերեր և թութակը երկու տարի նրա գովազդային արշավի դեմքն է եղել. ձայնագրվել է նաև նրա «զրույցը» թութակների փորձագետ Ֆիլիպ Մարսդենի հետ BBC ռադիոյով, հայտնվել է BBC-ի՝ Քլիֆ Միշելմորի հետ գիշերային հեռուստածրագրում։ Սատկելուց հետո նրա խրտվիլակը պատրաստել է Լոնդոնի լավագույն տաքսիդերմիստը, և խրտվիլակն այնուհետև ցուցադրվել է Մեծ Բրիտանիայում շրջագայության ընթացքում, որը նաև պատմել է Սպարկիի կյանքի և նվաճումների մասին, նախքան 1996 թվականին Հենքոկի թանգարանում տեղադրելը, որտեղ այժմ Նորթումբրիայի բնական պատմության ընկերությանը պատկանող հավաքածուի մի մասն է: Սպարկին Գինեսի ռեկորդների գրքի կողմից ճանաչվել է պատմության մեջ ամենահայտնի խոսող թռչուն:

## Գրառումներ
Սկզբնապես Սպարկիի ելույթի ձայնագրությունները կատարվել են *Capern* ընկերության փողերով, որը վաճառվել է մարդկանց օգնելու համար սովորեցնել իրենց կենդանի թռչուններին խոսել: 7 դյույմանոց ճկուն ձայնասկավառակը պարունակում էր կարճ արտահայտություններ, որոնք ասում էր Մեթի Ուիլյամը՝ Սպարկիի սեփականատերը, որը խրախուսում էր իր ընտանի կենդանուն պատասխանել, և հետևում էր հենց Սպարկիի պատասխաններին։ Նոր օպերան՝ «Sparkie: Cage and Beyond», պարունակում է Սպարկիի նոր ձայնային ձայնագրություններ Նորթումբրիայի բնական պատմության ընկերության արխիվներից: Թողարկվել է նաև Սպարկիի ելույթով CD-ն։

## Ցուցադրություն
26 միլիոն ֆունտ ստեռլինգ արժողությամբ Հենքոքի թանգարանի ընդլայնումն ու արդիականացումը ավարտվել է 2009 թվականի մայիսին, և այն այժմ վերաբացվել է այցելուների համար որպես Մեծ Հյուսիսային թանգարան: Սպարկիի խրտվիլակը նրա ցուցանմուշներից մեկն է:

## Ծանոթագրություններ

Կատեգորիա:Թութակներ
Կատեգորիա:Հայտնի թռչուններ
Ամանդա Նիլդեն

**Էլզա Ամանդա Նիլդեն** (, ), շվեդ պրոֆեսիոնալ ֆուտբոլիստուհի, անգլիական «Տոտտենհեմ Հոտսպուր» ակումբի և Շվեդիայի ազգային հավաքականի պաշտպան։

## Ակումբային կարիերա
Նիլդենը խաղում է և՛ պաշտպանության, և՛ կիսապաշտպանության ձախ եզրում: Ավելի վաղ Շվեդիայում հանդես է եկել «Բրոմմապոյկարնայում», ԱԻԿ-ում և «Էսկիլստունա Յունայթեդում»։

Առաջևի խաչաձև կապանների վնասվածքի պատճառով բաց է թողել 2015 թվականի ողջ մրցաշրջանը: Պայմանագիր է կնքել ԱԻԿ-ի հետ 2017 թվականի փետրվարին՝ ընդօրինակելով հայր Դեյվիդին և պապիկ Ջիմիին, որոնք խաղում էին Ստոկհոլմի ակումբում։

2021 թվականի օգոստոսի 2-ին միացել է «Յուվենտուսին»։ Օգոստոսի 18-ին նորամուտն է նշել Չեմպիոնների լիգայի որակավորման առաջին փուլի կիսաեզրափակչում՝ 12:0 հաշվով հաղթանակ տանելով հյուսիսմակեդոնական «Կամենիցա Սաշայի» նկատմամբ։

2024 թվականի հունվարի 18-ին մինչև մրցաշրջանի ավարտը վարձավճարով միացել է անգլիական «Տոտենհեմ Հոտսպուր» ակումբին։ Նույն թվականի ամռանը մշտական հիմունքներով միացել է լոնդոնյան ակումբին՝ կնքելով եռամյա պայմանագիր։

## Անձնական կյանք
Երկարատև հարաբերությունների մեջ է եղել Վիկտոր Դյոկերեշի հետ, որը ևս պրոֆեսիոնալ ֆուտբոլիստ է։

## Ծանոթագրություններ

## Արտաքին հղումներ
* 

 
Կատեգորիա:Բրայթոն ընդ Հոուվ Ալբիոնի ֆուտբոլիստներ
Կատեգորիա:Բրոմապոյկարնայի ֆուտբոլիստներ
Կատեգորիա:Կանանց ֆուտբոլի պաշտպաններ
Կատեգորիա:Յուվենտուսի ֆուտբոլիստներ
Կատեգորիա:Շվեդիայի հավաքականի ֆուտբոլիստներ
Կատեգորիա:Տոտտենհեմ Հոտսպուրի ֆուտբոլիստներ
Ordinary

**«Ordinary»**, ամերիկացի հեղինակ-կատարող Ալեքս Ուորենի երգը։ Այն թողարկվել է 2025 թվականի փետրվարի 7-ին Atlantic Records լեյբլում  որպես նրա առաջիկա «*You’ll Be Alright, Kid (Chapter 2)*» առաջին ստուդիական ալբոմի  սինգլ։  Ուորենը երգը գրել է պրոդյուսեր Ադամ Յարոնի, ինչպես նաև Կալ Շապիրոյի և Մեգ Դյուվալի հետ միասին։  Երգը գլխավորել է չարթերը Ավստրալիայում, Դանիայում, Իռլանդիայում, Նիդեռլանդներում, Նոր Զելանդիայում, Նորվեգիայում, Շվեյցարիայում և Մեծ Բրիտանիայում (թիվ 1 UK Singles Chart-ում), ինչպես նաև ընդգրկվել է լավագույն տասնյակում Գերմանիայի, Կանադայի և Շվեդիայի չարթերում։

## Կոմպոզիցիա
Երգը խոսում է այն մարդու հանդեպ սիրո զգացումի մասին, «ով կյանքն արտասովոր է դարձնում»։  Երգը նշվել է որպես Ուորենի՝ «բառերի և մեղեդիների միջոցով» իր հույզերը մարմնավորելու ունակության ցուցադրում և այդ ընթացքում ստեղծել է ևս մեկ «հիշարժան կրկներգ»։

## Երաժշտական տեսահոլովակ
Երաժշտական տեսահոլովակը թողարկվել է երգի հետ միասին 2025 թվականի փետրվարի 7-ին, որում նկարահանվել է Ուորենի կինը՝ Կուվր Անոնը։  Նա հետապնդում է նրան տարբեր վայրերում, ներառյալ անտառը, լողափը և անապատը, մինչև նրանք վերջապես հասնում են միմյանց: Վերջում երկուսն էլ բարձրանում են դեպի երկինք։

## Հիթ-շքերթներ

### Շաբաթական հիթ-շքերթներ

### Ամսական հիթ-շքերթներ

## Հավաստագրումներ

## Ծանոթագրություններ

## Արտաքին հղումներ
* 
* 

Կատեգորիա:Irish Singles Chart գլխավորած սինգլներ
Կատեգորիա:UK Singles Chart գլխավորած սինգլներ
Էսեկիել Բուսկետս

**Էսեկիել Բուսկետս Սանգինետի** (, ), ուրուգվայցի ֆուտբոլիստ, «Պենյարոլ» ակումբի պաշտպան:

## Ակումբային կարիերա
Բուսկետսը պրոֆեսիոնալ կարիերան սկսել է «Պենյարոլ» ակումբում: 2018 թվականի օգոստոսի 12-ին մայրաքաղաքային «Լիվերպուլի» դեմ խաղում նորամուտն է նշել Ուրուգվայի ֆուտբոլի առաջնությունում։ Նույն թվականին Բուսկետսը նվաճել է Ուրուգվայի Սուպերգավաթը և կարիերայում առաջին անգամ դարձել է երկրի չեմպիոն։ Այդ թվում՝ Էսեկիելը չեմպիոնական տիտղոսի համար անցկացրել է «Նասիոնալի» դեմ ողջ խաղը, որը տեղի է ունեցել նոյեմբերի 11-ին։

2020/21 մրցաշրջանում վարձավճարով հանդես է եկել իսպանական «Մարբելյուում»։

## Միջազգային կարիերա
2019 թվականին Բուսկետսը Ուրուգվայի երիտասարդական հավաքականի կազմում Չիլիում մասնակցել է Հարավային Ամերիկայի երիտասարդական առաջնությանը: Մրցաշարի ընթացքում նա մասնակցել է Պերուի, Վենեսուելայի, Կոլումբիայի, ինչպես նաև երկու անգամ Էկվադորի և Արգենտինայի թիմերի դեմ խաղերին:

## Ձեռքբերումներ
* Ուրուգվայի չեմպիոն (2)՝ 2018, 2021
* Բրոնզե մեդալակիր, Հարավային Ամերիկայի երիտասարդական առաջնություն՝ 2019

## Ծանոթագրություններ

 
Կատեգորիա:Ուրուգվայցի ֆուտբոլիստներ
Կատեգորիա:Պենյարոլի ֆուտբոլիստներ
Մատնաչափիկ (ձի)

**Մատնաչափիկ** (,), գաճաճ փոքրիկ ձի, որն աշխարհում ամենափոքրն է համարվում։ Նա 43 սանտիմետր (17 դյույմ) հասակ ուներ և 26 կիլոգրամ էր (57 ֆունտ), 2006 թվականի հուլիսի 7-ից Գինեսի ռեկորդների գրքից պաշտոնապես ստացել է աշխարհի ամենափոքր ձիու տիտղոսը։

Ծնվել է Միսսուրի նահանգի Սենթ Լուիս քաղաքում: Նրա տերերը՝ Փոլ և Քեյ Գոսլինգները և նրանց որդին՝ Մայքլ Գոսլինգը, խնամում էին նրան իրենց փոքրիկ ֆերմայում, որը կոչվում էր *Goose Creek Farms,* բազմաթիվ այլ փոքրիկ ձիերի կողքին: Ինչպես շատ այլ գաճաճ կենդանիներ, վերջինս ևս բավականին գեր էր և ուներ կարճ վերջույթներ։ Ձին սատկել է 2018 թվականին։

## Ծանոթագրություններ

## Արտաքին հղումներ
* Thumbelina — the World’s Smallest Horse
* Thumbelina, the World’s Smallest Horse on Flickr

Կատեգորիա:Կենդանական աշխարհի ռեկորդակիրներ
Կատեգորիա:Համաշխարհային ռեկորդներ
Կատեգորիա:Հայտնի ձիեր
Куда уходит детство

«**Куда уходит детство**», խորհրդային կոմպոզիտոր Ալեքսանդր Զացեպինի երգը՝ գրված բանաստեղծ Լեոնիդ Դերբենյովի բանաստեղծության հիման վրա։  Երգն առաջին անգամ կատարել է Ալլա Պուգաչովան։

## Պատմություն
Ալեքսանդր Զացեպինը մեղեդին գրել է այն ժամանակ, երբ հյուրընկալվել էր ռեժիսոր Վալերի Խարչենկոյին (որի հետ աշխատել են «Վեսնուխինի ֆանտազիաները» ֆիլմի վրա), երբ ռեժիսորը խնդրել է նրան ինչ-որ բան գրել մանկության մասին։  Երգի ստեղծմանը օգնել է բանաստեղծ Լեոնիդ Դերբենյովը։

Ֆիլմի թողարկումից հետո երգը հայտնի է դարձել ամբողջ երկրում։  Կոմպոզիտորը հիշատակել է երգն իր ամենասիրելի ստեղծագործությունների շարքում։

## Այլ կատարողներ
1998 թվականին Կատյա Լելը ձայնագրել է երգի իր տարբերակը «Елисейские поля»  դեբյուտային ալբոմի համար։

2001 թվականին երգը ձայնագրել է  «Сливки» խումբն իր «Первая весна» և «Настроение» ալբոմների համար։

2010 թվականին երգը ձայնագրել է երգիչ Ջանգոն։

«Ձայնը։ Երեխաներ» նախագծի 5-րդ եթերաշրջանում երգը կատարել է Օլեսյա Մաշեյկոն։

2021 թվականին կատարող Դորան ձայնագրել է երգի իր տարբերակը «Пищеблок» սերիալի համար։

## Ծանոթագրություններ

## Արտաքին հղումներ
* Երգի տեքստը 
* 

Կատեգորիա:Ալլա Պուգաչովայի երգեր
Կատեգորիա:Խորհրդային երգեր
Կատեգորիա:Մանկական երգեր
Կատեգորիա:Ռուսերեն երգեր
Յուրիեն Տիմբեր

**Յուրիեն Դավիդ Նորման Տիմբեր** (, ; ), հոլանդացի ֆուտբոլիստ, անգլիական «Արսենալ» ակումբի և Նիդերլանդների հավաքականի պաշտպան: 2020 թվականի Եվրոպայի առաջնության և 2022 թվականի աշխարհի առաջնության մասնակից։

## Ակումբային կարիերա
Տիմբերը մայրաքաղաքի «Այաքս» ակումբի սան է։ 2020 թվականի սեպտեմբերին երկարաձգել է պայմանագիրն ակումբի հետ մինչև 2024 թվականի հունիս։ 2020 թվականի մարտի 7-ին «Հերենվենի» դեմ խաղում նա իր նորամուտը նշեց Էրեդիվիզիում։ 2021 թվականի մայիսի 2-ին «Էմմենի» դեմ խաղում Յուրիենը խփեց իր առաջին գոլը «Այաքսի» կազմում։ Ակումբի կազմում նա երկու անգամ հաղթել է առաջնությունում և նվաճել Նիդերլանդների գավաթը։

2023 թվականի հուլիսի 14-ին 38 միլիոն ֆունտով տեղափոխվել է անգլիական «Արսենալ»՝ կնքելով 5 տարվա պայմանագիր։ Օգոստոսի 5-ին «Նոթինգհեմ Ֆորեստի» դեմ խաղում նա իր նորամուտը նշեց Պրեմիեր լիգայում: Հանդիպման ընթացքում նա ծնկի լուրջ վնասվածք է ստացել։

## Կարիերան հավաքականում
2018 թվականին Հոլանդիայի պատանեկան հավաքականի կազմում Տիմբերը հաղթել է Անգլիայում կայացած Եվրոպայի պատանեկան առաջնությունում: Մրցաշարում նա մասնակցել է Գերմանիայի, Իսպանիայի, Անգլիայի, Իռլանդիայի և Իտալիայի թիմերի դեմ խաղերին: Իտալացիների դեմ խաղում Յուրիենը դարձել է գոլի հեղինակ:

2021 թվականի հունիսի 2-ին Շոտլանդիայի հավաքականի դեմ ընկերական խաղում Տիմբերն իր նորամուտը նշեց Հոլանդիայի հավաքականի կազմում։

2020 թվականին Տիմբերը մասնակցել է Եվրոպայի առաջնությանը։ Մրցաշարում նա մասնակցել է Ուկրաինայի, Հյուսիսային Մակեդոնիայի և Չեխիայի հավաքականների դեմ խաղերին։

2022 թվականին Տիմբերը մասնակցել է Կատարում կայացած աշխարհի առաջնությանը։ Մրցաշարում նա մասնակցել է ԱՄՆ-ի, Արգենտինայի, Էկվադորի և Կատարի հավաքականների դեմ խաղերին։

## Անձնական կյանք
Յուրիենն ունի երկվորյակ եղբայր՝ Քվինտենը, ով «Ֆեյենորդի» խաղացող է։ Մինչև 2018 թվականի փետրվարը եղբայրները կրել են հոր ազգանունը՝ Մադուրո, իսկ հետո սկսել են օգտագործել մոր ազգանունը՝ Տիմբեր։

Ավագ եղբայրը՝ Դիլանը, ՎՎՎ-Վենլո ակումբի և Կուրասաոյի ազգային հավաքականի խաղացող։

## Ձեռքբերումներ
### Թիմային
**«Այաքս»**
* Նիդերլանդների չեմպիոն (**2**)՝ 2020/21, 2021/22
* Նիդերլանդների գավաթակիր՝ 2020/21

**«Արսենալ» Լոնդոն**
* Անգլիայի սուպերգավաթակիր՝ 2023

**Նիդերլանդների հավաքական (մինչև 17 տարեկան)**
* Եվրոպայի մինչև 17 տարեկանների առաջնության հաղթող՝ 2018

## Ելույթների վիճակագրություն
### Ակումբային

### Հավաքականի խաղերի ցանկ

**Ընդհանուր՝ 15 խաղ/0 գոլ, 8 հաղթանակ, 5 ոչ-ոքի, 2 պարտություն**։

## Ծանոթագրություններ

 
Կատեգորիա:1996 ծնունդներ
Կատեգորիա:20-րդ դարի հոլանդացիներ
Կատեգորիա:Այաքսի ֆուտբոլիստներ
Կատեգորիա:Արսենալի ֆուտբոլիստներ
Կատեգորիա:Հոլանդացի ֆուտբոլիստներ
Կատեգորիա:Նիդերլանդների հավաքականի ֆուտբոլիստներ
Կատեգորիա:ՈՒԵՖԱ Եվրո 2020-ի ֆուտբոլիստներ
Կատեգորիա:Պրեմիեր Լիգայի ֆուտբոլիստներ
Կատեգորիա:Տղամարդկանց ֆուտբոլի պաշտպաններ
Կատեգորիա:Ֆուտբոլի Նիդերլանդների երիտասարդական հավաքականի ֆուտբոլիստներ
Կատեգորիա:Ֆեյենորդի ֆուտբոլիստներ
Սոսնովեցի գետտո

**Սոսնովեցի գետտո** —  հրեական գետտո լեհական Սոսնովեց քաղաքում, որ Երկրորդ համաշխարհային պատերազմի ժամանակ ստեղծել էին նացիստները իրենց կողմից գրավված լեհական տարածքում:

Մինչև Երկրորդ համաշխարհային պատերազմի սկիզբը Սոսնովեցում ապրում էր մոտ 30 հազար հրեա, որը կազմում էր քաղաքի բնակչության 20%-ը։ Քաղաքը գրավելուն հաջորդած առաջին իսկ ամիսներին գերմանացիներն սկսեցին հալածել հրեա բնակչությանը. 1939 թվականի սեպտեմբերի 9-ին գերմանացիներն ավերեցին Մեծ սինագոգը, կարճ ժամանակ անց էլ այստեղ վերաբնակեցրին շրջակա տարածքներից տեղահանած հազարավոր հրեաների։ Արդյունքում քաղաքի հրեական բնակչության թվաքանակը հասցվեց մոտավորապես 45 հազարի։

Սոսնովեցում Մոշե Մերինի գլխավորությամբ հիմնվեց հրեական ինքնավարության վարչական մարմին՝ յուդենռաթ, որը կոչված էր ապահովելու նացիստների հրամանների անվերապահ կատարումը: 1940 թվականին, դարձյալ Մոշե Մերինի գլխավորությամբ, կազմավորվեց  «Արևելյան Վերին Սիլեզիայի հրեական համայնքների ավագների խորհուրդների կենտրոնը», որի հսկողությանը հանձնվեցին տարածաշրջանի 10 մարզերի 32 համայնքների յուդենռաթները:

1943 թվականի հունիսին հազարավոր հրեաներ Սոսնովեցի գետտոյից արտաքսվեցին Օսվենցիմի մահվան ճամբար: Երկու ամիս անց գետտոն լուծարվեց, և այնտեղ դեռ մնացած գրեթե բոլոր կալանվածները նույնպես արտաքսվեցին Օսվենցիմ ու սպանվեցին:

Վերջին 400 կալանվածներն Օսվենցիմ ուղարկվեցին 1944 թվականի հունվարի 13-ին։

Գետտոյում գոյություն է ունեցել ընդհատակյա զինված խմբավորում: Դրա լուծարման պահին ընդհատակայինների տրամադրության տակ եղել են 6 բունկեր, 20 ատրճանակ, մի քանի տասնյակ նռնակ: Վերջին տեղահանության ժամանակ՝ 1943 թվականի օգոստոսի 3-ին նրանք զինված դիմադրություն են ցույց տվել գերմանացիներին և գրեթե բոլորը զոհվել են: Ի հիշատակ այդ ապստամբության՝ քաղաքի փողոցներից մեկը կոչվել է «Գետտոյի հերոսների փողոց» ():

## Տես նաև
* Հրեական դիմադրությունը Հոլոքոստի ժամանակ

## Ծանոթագրություններ

## Գրականություն
* 
* *Aleksandra Namysło.* ''Sprawozdanie z okazji dwulecia istnienia Centrali Żydowskich Rad Starszych Górnego Śląska'', Kwartalnik Historii Żydów, 03 /2005, 
* Mariusz Czubaj, Zagłada, myszy, świnie , Polityka — nr 17 (2295) z dnia 2001-04-28; s. 52-54

## Արտաքին հղումներ
* Informacje o Pomniku na pl. Braci Kożuchów w Sosnowcu